
Nr.96, datë 21.2.2007

PËR DISA NDRYSHIME NË VENDIMIN NR.236, DATË 10.5.1993 TË KËSHILLIT TË MINISTRAVE “PËR ADMINISTRIMIN E FURNIZIMIT ME UJË PËR PËRDORUESIT FAMILJARË DHE JOFAMILJARË”
 
Në mbështetje të nenit 100 të Kushtetutës dhe të neneve 7 e 128 të  ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:
 
Në vendimin nr.236, datë 10.5.1993 të Këshillit të Ministrave, të bëhen këto ndryshime:
1. Pika 3 ndryshohet, si më poshtë vijon:
 “3. Konsumatorët jofamiljarë, shtetërorë ose privatë, që furnizohen me ujë të pijshëm, i sigurojnë, administrojnë dhe ruajnë vetë matësit e ujit. Në rast dëmtimi konsumatori jofamiljar duhet të njoftojë, me shkrim, ndërmarrjen e ujësjellësit dhe të marrë masa për ta zëvendësuar matësin e ujit, brenda 30 ditëve. Pagesa e konsumit të ujit për këtë periudhë bëhet në bazë të normave të konsumit mesatar mujor të konsumatorit. Nëse ndërmarrja e ujësjellësit nuk njoftohet për dëmtimin e matësit ose matësi nuk vendoset brenda afatit të caktuar, konsumatori (jofamiljar) detyrohet të paguajë konsumin mesatar të ujit me 5-fishin e çmimit.”.
2. Pika 4 ndryshohet, si më poshtë vijon:
 “4. Në rast se konsumatori nuk paguan detyrimin, që ka ndaj ndërmarrjes së ujësjellësit, në bazë të kontratës për furnizimin me ujë, detyrohet të paguajë një shtesë për kamatëvonesë 0.5 për qind të vlerës së konsumit të ujit për çdo ditë vonese, por jo më shumë se 10 për qind.
Nëse pagesa nuk kryhet brenda 30 ditësh, ndërmarrja e ujësjellësit ndërpret furnizimin me ujë.
 Shpenzimet e kryera nga ndërmarrja e ujësjellësit, për rilidhjen e konsumatorit me rrjetin e furnizimit me ujë, të përballohen nga konsumatori.”.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali  Berisha


VENDIM
Nr.97, datë 21.2.2007

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI DHE REHABILITIMI I SEGMENTIT RRUGOR URA E BUNËS-MURIQAN
 
Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private, për interes publik” dhe tё nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, tё ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave                                   
 
VENDOSI:
 
1. Shpronësimin, për interes publik, të pronarёve të pasurive të paluajtshme, pronë private, qё preken nga ndёrtimi dhe rehabilitimi i segmentit rrugor Ura e Bunës-Muriqan.
2. Shpronësimi tё bëhet në favor të Drejtorisё sё Pёrgjithshme tё Rrugёve.
3. Pronarёt e pasurive të paluajtshme, që shpronësohen, të kompensohen në vlerë të plotë, sipas masёs së kompensimit qё paraqitet nё tabelёn, qё i bashkёlidhet kёtij vendimi, për sipërfaqen 1 800 m2 tokё/arё, tё vlerёsuar me çmimin 1 000 lekё/m2, me vlerё 1 800 000 (njё milion e tetëqind mijё) lekё; sipёrfaqen 60 m2 tokë/truall, me çmimin 1 400 lekё/m2, me vlerё  84 000 (tetëdhjetë e katër mijё) lekё; për objekte, me vlerë 1 981 199 (një milion e nëntëqind e tetëdhjetë e një mijë e njëqind e nëntëdhjetë e nëntë) lekë, me një vlerë të përgjithshme shpronësimi  3 865 199 (tre milionë e tetëqind e gjashtёdhjetё e pesë mijё e njëqind e nëntëdhjetë e nëntë) lekё. 
4. Vlera e përgjithshme e shpronësimit, prej 3 865 199 (tre milionë e tetëqind e gjashtёdhjetё e pesë mijё e njëqind e nëntëdhjetë e nëntë) lekёsh, të përballohet nga llogaria speciale, e krijuar si transfertё kapitale pёr t’u pёrdorur pёr shpronёsimet.
5. Shpenzimet procedurale, në shumën 175 500 (njëqind e shtatёdhjetё e pesë mijë e pesёqind) lekë, të përballohen nga Drejtoria e Pёrgjithshme e Rrugёve.
6. Shpronësimi të fillojё  mё 1.3.2007 dhe tё përfundojë  më 31.3.2007.
7. Drejtoria e Pёrgjithshme e Rrugёve tё bёjё likuidimin e pronarёve brenda afatit tё përcaktuar nё pikёn 6 tё kёtij vendimi.
8. Pronarёt e pёrmendur nё listёn, qё i bashkёlidhet kёtij vendimi, pёr tё cilёt ёshtё bёrё shёnimi “Plotёsim dokumentacioni” ose “Mungon kartela e pasurisë”, tё kompensohen, pёr efekt shpronёsimi, pasi tё kenё paraqitur dokumentacionin e plotё tё pronёsisё pranё Drejtorisё sё Pёrgjithshme tё Rrugёve. Deri në këtë çast, paratё do tё qёndrojnё tё bllokuara nё bankё.
9. Ngarkohen Ministria e Punëve Publike, Transportit dhe Telekomunikacionit dhe Drejtoria e Pёrgjithshme e Rrugёve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali  Berisha

Lista e pronarëve që do të shpronësohen si rezultat i ndërtimit të segmentit rrugor Ura e Bunës-Muriqan

	Nr.
	Emri
	Pasuria
	Sipërfaqja 
tokë/ arë
	Çmimi l/m2
	Vlera në lekë
	Sip.tokë truall
	Çmimi l/m2
	Vlera në lekë
	Objekte
	Vlera në lekë
	Totali në lekë
	Shënime

	1.
	Asim Duli
	378
	30
	1000
	30 000
	
	
	
	
	
	30 000
	

	2.
	Qamil Shega
	870/2
	
	
	
	
	
	
	32
	410 621
	410 621
	

	3.
	Nazmi Brahim Hoti
	209
	220
	1 000
	220 000
	60
	1 400
	84 000
	180
	1 570 578
	1 874 578
	

	4.
	Nazmi Brahim Hoti
	207/2
	160
	1 000
	160 000
	
	
	
	
	
	160 000
	

	5.
	Bahri Ymer Vulashi
	120/7
	38
	1 000
	38 000
	
	
	
	
	
	38 000
	

	6.
	Halit Kasem Vulashi
	120/7
	38
	1 000
	38 000
	
	
	
	
	
	38000
	

	7.
	Tahit Bajram Kasemi
	120/6
	473
	1 000
	473 000
	
	
	
	
	
	473 000
	

	8.
	Muhamet Hasan Alia
	120/1
	62
	1 000
	62 000
	
	
	
	
	
	62 000
	Plotësim dokumentacioni

	9.
	Fahri Veli Hoti
	112/10
	36
	1 000
	36 000
	
	
	
	
	
	36 000
	

	10.
	Nail Veli Hoti
	112/9
	46
	1 000
	46 000
	
	
	
	
	
	46 000
	

	11.
	Xhevat Abdulla Neli
	228/1
	46
	1 000
	46 000
	
	
	
	
	
	46 000
	

	12.
	Dul Isa Laja
	228/13
	58
	1 000
	58 000
	
	
	
	
	
	58 000
	Mungon kartela e pasurisë

	13.
	Bashkëpronarët Laja
	228/12
	63
	1 000
	63 000
	
	
	
	
	
	63 000
	Mungon kartela e pasurisë

	14.
	Shefqet Hamz Laja
	228/4
	100
	1 000
	100 000
	
	
	
	
	
	100 000
	Mungon kartela e pasurisë

	15.
	Eljaz Jakup Hoxha
	138
	90
	1 000
	90 000
	
	
	
	
	
	90 000
	

	16.
	Xhevair Isuf Fusha
	137/3
	340
	1 000
	340 000
	
	
	
	
	
	340 000
	

	
	Shuma
	
	1 800
	
	1 800 000
	60
	
	84 000
	
	1 981 199
	3 865 199
	



Vlera totale e këtij shpronësimi është 3 865 199 lekë

Vendim
Nr.104, datë 28.2.2007

PËR NJË SHTESË NË VENDIMIN NR.27, DATË 19.1.2007 TË KËSHILLIT TË MINISTRAVE “PËR MIRATIMIN E RREGULLAVE TË VLERËSIMIT DHE TË DHËNIES SË KONCESIONEVE”

Në mbështetje të nenit 100 të Kushtetutës dhe të pikës 4 të nenit 5 të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

Në fund të pikës 1 të kreut VI “Hartimi i dokumenteve të procedurës konkurruese” të vendimit nr.27, datë 19.1.2007 të Këshillit të Ministrave, shtohet një paragraf, me këtë përmbajtje:
“Në të gjitha koncesionet, komisioni, në kriteret e vlerësimit të ofertave, përfshin vlerën e pagave (royalties), që ofertuesit i japin autoritetit kontraktues, për një projekt koncesionar të caktuar.”.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali  Berisha
 


